Francesco Severi

Matemàtich.
Francesco Severi a l'era nà a Aress ai 13 d'avril dël 1879 e a l'é mòrt a Roma j'8 dë dzèmber dël 1961.

Severi a l'ha mnà dë studi ant la geometrìa.
A l'é laureasse dël 1900 con Corrado Segre.
Dël 1902 a l'ha mostrà Geometrìa projetiva e descritiva a l'Università ëd Turin; peui a l' é stàit assistent a la midema cadrega a l'Università ëd Bològna e (1904) professor a l'Università ëd Parma e 'd Pàdoa.

Dal 1908 al 1910 a l'é stàit pressident ëd Mathesis.
Dël 1921 a l'é stàit nominà professor ëd Geometrìa algébrica a l'Università ëd Roma e dal 1923 al 1925 a l'ha fàit ëdcò 'l Resior.

 Euvre prinsipaj 
 Complementi di geometria proiettiva (Bològna, 1906)
 Lezioni di geometria algebrica: geometria sopra una curva, superficie di Riemann-integrali abeliani (1908)
 Trattato di geometria algebrica (Bològna, 1926)
 Elementi di geometria (Firense, 1933)
 Nuovi contributi alla teoria delle serie di equivalenze sulla superficie e dei sistemi di equivalenza sulle varietà algebriche (1933)
 Leonardo, (Roma, 1954)
 Dalla scienza alla fede (Assisi, 1959)

Severi, Francesco